বেণুধৰ ৰাজখোৱা - অসমীয়া ৱিকিপিডিয়া
ডিচেম্বৰ, ১৮৭২
খোৱাঙ, ডিব্ৰুগড়, অসম
উপায়ুক্ত, গল্পকাৰ, প্ৰবন্ধকাৰ
বেণুধৰ ৰাজখোৱা (ইংৰাজী: Benudhar Rajkhowa) (১৯৭২-১৯৫৫) বিশিষ্ট সাহিত্যিক, গল্পকাৰ, প্ৰবন্ধকাৰ। বেণুধৰ ৰাজখোৱাই ইংৰাজ চৰকাৰৰ পৰা ৰায়চাহাব খিতাপ লাভ কৰিবলৈ সমৰ্থ হৈছিল। ১৮৮৯ চনৰ পৰা নাটক ৰচনাৰ কাম আৰম্ভ কৰে আৰু পদ্মনাথ গোহাঞিবৰুৱাৰ লগলাগি বিজুলী নামৰ আলোচনীখন প্ৰকাশত বিশেষ অৰিহণা যোগাইছিল। অসমীয়া সাহিত্যলৈ আগবঢ়োৱা বিশেষ বৰঙণিৰ বাবে বেণুধৰ ৰাজখোৱাক অসম সাহিত্য-সংস্কৃতিৰ মূখ্য অনুষ্ঠান অসম সাহিত্য সভাই ১৯২৬ চনৰ অক্টোবৰ মাহত ধুবুৰীত অনুষ্ঠিত হোৱা বাৰ্ষিক অধিবেশনত সভাপতিত্ব কৰিছিল[1]। পাছলৈ ৰাজখোৱা শিৱসাগৰৰ আধুনিক মঞ্চ আন্দোলনৰ লগত জড়িত হৈ পৰিছিল। তেওঁ নিজা নাটক কেইখনিতে সমাজৰ সৰু-সুৰা দোষ হাঁহিয়াতৰ পাত্ৰ কৰি সমাজক শুধৰোৱাৰ সৰু আশা এটি মনতে পুহি ৰাখিছিল। ঠায়ে ঠায়ে সুন্দৰ প্ৰহসনমূলক পৰিস্থিতি সৃষ্টি কৰাত তেওঁ পটুতা প্ৰদৰ্শন কৰিবলৈ সক্ষম হৈছিল।[2]
বেণুধৰ ৰাজখোৱাৰ জন্ম হয় ১৮৭২ চনৰ ডিচেম্বৰ মাহত। তেওঁৰ পিতৃৰ নাম সুচান্দৰাম ৰাজখোৱা আৰু মাকৰ নাম হীৰাৱতী ৰাজখোৱা।
বেণুধৰ ৰাজখোৱাই প্ৰাথমিক শিক্ষা আৰু মাধ্যমিক শিক্ষা ডিব্ৰুগড়ত গ্ৰহণ কৰে আৰু তাৰ পাছত ৰাজখোৱা কলিকতালৈ উচ্চ শিক্ষা গ্ৰহণৰ বাবে যায়। ১৮৯৬ চনত কলিকতাৰ পৰা স্নাতক পৰীক্ষাত উৰ্ত্তীণ হয় আৰু অসমলৈ ঘূৰি আহে। অসমত বিভিন্ন বিভাগৰ বেলেগ বেলেগ চাকৰি কৰি ১৯৩১ চনত উপায়ুক্তৰ পদৰ পৰা অৱসৰ গ্ৰহণ কৰে। এখেত ১৯২৬ চনত ধুবুৰীত অনুষ্ঠিত অসম সাহিত্য সভাৰ নৱম অধিবেশনৰ সভাপতি আছিল।[2]
আজীৱন সাহিত্য সাধনাৰে অসমীয়া সাহিত্যক প্ৰচুৰ সম্ভাৰ প্ৰদান কৰি এইজনা সাহিত্যিকে ১৯৫৫ চনত ইহ সংসাৰ ত্যাগ কৰে।[2]
এখেতৰ কেইখন মান কবিতা পুথিৰ নাম হৈছে-
চন্দ্ৰ সম্ভৱ (১৮৯৫),
সৰু লৰাৰ গান (১৯০১),
ডেকা-গাভৰু (১৮৮৯),
সেউতি কিৰণ (১৮৯৪),
দৰবাৰ (১৯০২),
দুৰ্যোধনৰ উৰুভঙ্গ (১৯০৩),
কুৰি শতিকাৰ সভ্যতা (১৯০৮),
লখিমী তিৰোতা (১৯০৯),
বিপ্ৰ দামোদৰ (অসমীয়া খণ্ড)(১৯১৭),
চোৰৰ সৃষ্টি (১৯৩১),
যমপুৰী (১৯৩১),
টোপনিৰ পৰিণাম (১৯৩২)
মোৰ জীৱন দাপোন (১৯৬৯)[3]
↑ 2.0 2.1 2.2 ত্ৰিদিপ গোস্বামী. পদ্মনাথ গোহাঞি বৰুৱাৰ পৰা ৰংবং তেৰাঙলৈ. অনন্ত হাজৰিকা, বনলতা প্ৰকাশন. পৃষ্ঠা. ৩৬, ৩৭.
গীত – বেণুধৰ ৰাজখোৱাৰ ৰচিত এটা কবিতা, সঁফুৰা ডট অৰ্গত
Documents on North-East India: Assam (1664-1935)
Benudhar Rajkhowa, Assamese Literature at indianetzone.com
"https://as.wikipedia.org/w/index.php?title=বেণুধৰ_ৰাজখোৱা&oldid=122582"ৰ পৰা সংকলিত
এই পৃষ্ঠাখন শেষবাৰৰ বাবে শুধৰোৱা হৈছিল 22 april 2013ৰ 18:46 বজাত